Upibilia
Vide etiam paginam discretivam: Vibilia. Upibilia in religione Romana fuit dea quae homines "ab erroribus viarum" liberavit. Nomen huius deae, semel in litteris Romanis relatum, incertum est. Libri manu scripti orthographiam VPIBILIA praebent. Editores quidam hanc formam recipiunt; alii seu Vibilia seu Viabilia praeferunt. E nomine deae appellata sunt et genus Vibilia animalium et asteroides 144 Vibilia.